סוסאנה סונדפור

סוסאנה אארטון סונדפור (בנורווגית: Susanne Aartun Sundfør; נולדה ב-19 במרץ 1986) היא זמרת-יוצרת ומפיקת תקליטים נורווגית. סגנונה המוזיקלי משלב אלמנטים של ארט פופ, אלקטרוניקה, מוזיקת פולק ופופ ניסיוני.

 ביוגרפיה 
סונדפור נולדה וגדלה בעיירה האוגסונד (Haugesund) שבמערב נורווגיה. סונדפור היא נכדתו של התאולוג והבלשן של אארטון (Kjell Aartun). סונדפור גילתה עניין רב במוזיקה בילדותה והיא החלה לנגן בכינור בגיל שמונה, לקחה שיעורי פסנתר לראשונה בגיל תשע, ולקחה שיעורי שירה לראשונה בגיל 12. בתיכון היא למדה במגמת מוזיקה. בהמשך למדה אנגלית ואמנות באוניברסיטת ברגן.

סונדפור החלה להופיע לראשונה במהלך שנת 2005. אלבום הבכורה של סונדפור, אשר נקרא "Susanne Sundfør", יצא לשווקים ב-2007 וזכה להצלחה ניכרת בנורווגיה, במיוחד בזכות הפופולריות של הסינגל "Walls". בשנת 2008 סונדפור זכתה בנורווגיה בפרס Spellemannprisen (הפרס הנורווגי המקביל לפרס הגראמי) בקטגוריית האמנית הטובה ביותר, אך היא דחתה את הפרס, בטענה שהיא לא מרגישה בנוח עם קטגוריות המבוססות על מגדר. אלבום האולפן השני של סונדפור, "The Brothel", אשר יצא לשווקים ב-2010, הכיל ססאונד אלקטרוני יותר והוא היה לאלבום הנמכר ביותר בנורווגיה באותה השנה.

בשנת 2012 הוציאה סונדפור את אלבום האופן "The Silicone Veil" אשר הגיע לצמרת מצעד האלבומים הנורווגי באותה השנה וזכה לשבחים רבים. בשנת 2015 הוציאה לשווקים את האלבום "Ten Love Songs" שהכיל אלמנטים של מוזיקת דאנס-פופ אלקטרונית אשר זכה להצלחה מסחרית ניכרת בנורווגיה ומחוץ לנורווגיה, והכיל בין היתר את הלהיטים "Fade Away" ו-"Delirious". ב-2017 הוציאה לשווקים את האלבום "Music for People in Trouble" שהכיל סאונד אקוסטי יותר ועסק בנושאים של הרס סביבתי, קריסה חברתית וחרדה קיומית.

לאורך השנים סונדפור שיתפה פעולה עם מספר אמנים, כולל הרכב המוזיקה האלקטרונית הנורווגי רויקסופ והרכב המוזיקה האלקטרונית הצרפתי M83. היא זכתה לפרסום רב בשנת 2013 כאשר ביצעה את השיר "Oblivion" שהיה נעימת הנושא של הסרט "אבדון" אשר הופק על ידי M83. בנוסף, לאורך השנים סונדפור הפיקה מוזיקה לאמנים אחרים והלחינה גם את המוזיקה לסרט התיעודי "Self Portrait" משנת 2020. אלבום האולפן השישי שלה, "Blómi" יצא לשווקים ב-2023.

 חיים אישיים 
באוגוסט 2020 פרסמה סונדפור באינסטגרם שהיא בהריון עם בנה הראשון. שנתיים לאחר מכן, בקיץ 2022, סונדפור נישאה למוזיקאי הג'אז הנורווגי אנדרה רוליגהטן.

 דיסקוגרפיה 
 אלבומי אולפן 
 שנה שם האלבום2007Susanne Sundfør2010The Brothel2012The Silicone Veil2015Ten Love Songs2017Music for People in Trouble2023Blómi

 אלבומי הופעות חיות 
 שנה שם האלבום2008Take One2011A Night at Salle Pleyel2019Music for People in Trouble: Live from the Barbican

 סינגלים 
 שנה שם השיר מתוך האלבום2007"Walls"Susanne Sundfør"I Resign"2010"The Brothel"The Brothel"It's All Gone Tomorrow"2011"Turkish Delight"2012"White Foxes"The Silicone Veil"The Silicone Veil""Among Us"2014"Fade Away"Ten Love Songs2015"Delirious""Kamikaze""Accelerate"2017"Undercover"Music for People in Trouble2020"When The Lord"Self Portrait (Original Score)2023"Alyosha"Blómi"Leikara ljóð"

סינגלים שיצאו לשווקים במסגרת שיתופי פעולה
 שם השיר שנה מתוך האלבום"Sister to All"2010First Night on Earth"Kapitulera"2011Sagolandet"Away"2012Morten Myklebust"Oblivion"2013Oblivion: Original Motion Picture Soundtrack"Death Hanging" "Running to the Sea"2014The Inevitable End"Let Me In"As If We Never Won"Never Ever"2016 "If You Want Me"2022Profound Mysteries"Oh, Lover"Profound Mysteries II

 קישורים חיצוניים 



הערות שוליים

קטגוריה:בוגרי אוניברסיטת ברגן
קטגוריה:זמרות נורווגיות
קטגוריה:נורווגיות שנולדו ב-1986
קטגוריה:נורווגים שנולדו ב-1986